Γιοχάνες Μπαχ

Ο Γιοχάνες (Χανς) Μπαχ (γερμ. Johannes Bach, γεν. περ. 1580 - Βαϊμάρη, 26 Δεκεμβρίου 1626), ήταν Γερμανός μουσικός, αρτοποιός και κατασκευαστής χαλιών. Ήταν γιος του Φάιτ Μπαχ και το πρώτο μέλος της οικογένειας Μπαχ που ασχολήθηκε επαγγελματικά με τη μουσική. Σύμφωνα με τη Γενεαλογία της οικογένειας που έγραψε ο Γιόχαν Σεμπάστιαν Μπαχ, ο Γιοχάνες έδειξε ιδιαίτερη κλίση στη μουσική και σπούδασε ως μαθητευόμενος στη Γκότα της Θουριγγίας. Δάσκαλός του εκεί ήταν ο μουσικός της πόλης (Stadtpfeifer) Ματς Τσίζεκε και ο προκάτοχός του. Αργότερα εγκαταστάθηκε στο Βέχμαρ και ταξίδευε συχνά ως μουσικός σε διάφορες πόλεις της Θουριγγίας, μεταξύ αυτών η Γκότα, το Άρνσταντ, το Έρφουρτ, το Άιζεναχ, κ.ά. Στο Βέχμαρ παντρεύτηκε την Άννα Σμιντ (Anna Schmied) και ανέλαβε την περιουσία και τις εμπορικές επιχειρήσεις του πατέρα του. Στο επίσημο αρχείο αποθανόντων του Βέχμαρ καταχωρήθηκε το 1626 με το όνομα Χανς Μπαχ και με την ιδιότητα του οργανοπαίχτη μουσικού («Hanss Bach ein Spielmann»).

Παραπομπές

Πηγές
Wolff, C.; Emery W.; Helm, E. E.; Warburton E. & Derr, E. S. (1993). Die Bach-Familie. Stuttgart; Weimar: Metzler
Wolff, Christoph (1998). David, H. T. & Mendel, A.. επιμ. The New Bach Reader. New York: W. W. Norton & Company, σελ. 283

Οικογένεια Μπαχ
Γερμανοί συνθέτες κλασικής μουσικής